5 น้ำหอมที่ใช้แล้วเหมือนอยู่ท่ามกลางสวนดอกไม้ ชายหาด และลำธาร
นักค้นคว้าวิจัยที่สถาบัน Memorial Sloan Kettering Cancer Center ในนิวยอร์ก ประเทศสหรัฐอเมริกา รายงานว่า การใช้น้ำหอมสามารถช่วยบรรเทาความเครียดได้จริง โดยเขาทดสอบกับผู้ป่วยจำนวน 57 คนที่เข้ารับการทำ MRI ด้วยการให้คนไข้ดมกลิ่นน้ำหอม ผลปรากฏว่า ช่วยทำให้ลดความเครียดลดลงไปได้ถึง 63% และนอกจากจะลดความเครียดได้แล้ว น้ำหอมยังสามารถนำพาความรู้สึกของเราออกเดินทางไปยังสถานที่ต่างๆ ผ่านความหอมอันเป็นเอกลักษณ์ได้ด้วย อันเป็นเหตุผลที่ทำให้เราอยากพาทุกคนไปรู้จักกับน้ำหอม 5 กลิ่นใหม่ ที่ใช้แล้วเหมือนอยู่ท่ามกลางสวนดอกไม้ ชายหาด ลำธาร และภูเขา สาวรักดอกไม้ป่า แม่น้ำลำธาร คุณเหมาะกับน้ำหอม Jo Malone LondonWe Say: ทุกๆ ปี Jo Malone London ผลิตน้ำหอมคอลเล็กชันพิเศษขึ้นมาจากแรงบันดาลใจและแนวคิดที่ไม่เคยซ้ำกัน ปีนี้เสน่ห์ของดอกไม้ป่าเป็นสิ่งที่แบรนด์หยิบยกมาพูดถึง ผ่านการดีไซน์น้ำหอมจำนวน 5 กลิ่นใหม่ในคอลเล็กชัน Wild Flowers & Weeds จุดเด่น: ขวดน้ำหอมดีไซน์ออกมาได้สวยงาม ดึงเอาเอกลักษณ์ของส่วนผสมหลักของน้ำหอมแต่ละกลิ่นมาออกแบบเป็นลวดลายขวด โดยใช้เทคนิคภาพเขียนร่วมสมัยที่ปรากฏในกล่องของขวัญที่ระลึก ซึ่งกลิ่นทั้ง 5 อันประกอบด้วย Hemlock & Bergamot กลิ่นหอมสะอาดคล้ายกับกลิ่นแป้งเด็ก Cade & Cedarwood กลิ่นหอมคล้ายถ่านไม้ที่ถูกจุดขึ้นยามค่ำคืน Lupin & Patchouli กลิ่นนี้ชวนให้นึกถึงริมฝั่งของแม่น้ำเย็นสบายที่มีทุ่งดอกไม้ล้อมรอบ Willow & Amber กลิ่นหอมแบบไม้ๆ มีเอกลักษณ์จากกลิ่นใบต้นหลิว และ Nettle & Wild Achilla กลิ่นแบบดอกหญ้าที่ปกคลุมผืนดิน ราคา: โคโลญจน์ทั้ง 5 กลิ่น ขนาด 30 ml. ราคา 2800 บาทสาวผู้หลงใหลความหอมในสวนกุหลาบ คุณเหมาะกับน้ำหอม Ralph Lauren We Say: เชื่อว่าถ้าผู้หญิงต้องเลือกน้ำหอมกลิ่นใดกลิ่นหนึ่ง หนึ่งในตัวเลือกนั้นอาจมีกลิ่นกุหลาบเข้ารอบ ใครชอบดอกกุหลาบเป็นทุนเดิม น่าจะหลงเสน่ห์ความหอมของ Romance Rosé ได้ไม่ยาก เสน่ห์ของกลิ่นแรกคือ แนวกลิ่นฟรุตตี้จากลิ้นจี่ แอปเปิ้ลแดง เบอร์กามอต และแบล็กเคอร์แรนต์จุดเด่น: เหมาะกับคนหวานแบบไม่ชอบความหวานแบบเลี่ยนเกินไป เมื่อใช้กลิ่นนี้ไปสักพัก กลิ่นกุหลาบ Sun Goddess Rose จะค่อยๆ เด่นชัดและเบาบางหอมติดผิวไปตลอดทั้งวันราคา: ขนาด 100 ml. 4800 บาทสาวที่หลงรักเกลียวคลื่น สายลม แสงแดด คุณเหมาะกับน้ำหอม Davidoff We Say: แนะนำ Cool Water Woman Wave Eau de Toilette กลิ่น Fruity Floral ให้กับผู้หญิงทุกคนที่หลงเสน่ห์ของหาดทราย สายลม แสงแดด เพราะทั้งดีไซน์ สีสัน และแนวกลิ่น ล้วนออกแบบมาเพื่อให้เหมาะกับการสร้างอารมณ์ที่ผ่อนคลายราวกับได้พักผ่อนอยู่ริมทะเล อันเป็นเสน่ห์คลาสสิกในแบบของ Davidoff จุดเด่น: แนวกลิ่นแรกที่สัมผัสได้นั่นคือ กลิ่นดอกไม้จำพวกดอกมะลิ ผสมผสานกับกลิ่นของความสดชื่นจากผลไม้พันธุ์มะนาวเม็กซิกัน และปิดท้ายด้วยกลิ่นเบาบางแบบแอมเบอร์ ที่หอมอ่อนๆ อบอุ่น เหมือนกลิ่นน้ำผึ้ง ราคา: ขนาด 50 ml. ราคา 2650 บาทสาวติดบ้าน คุณเหมาะกับน้ำหอม Philosophy We Say: ถ้าอยากได้ฟีลสบายๆ คลีนๆ เหมือนตอนกางหนังสือเล่มโปรดอ่านชิลๆ อยู่บ้าน น้ำหอม Pure Grace Fragrance Eau De Toilette น่าจะตอบโจทย์ที่สุด เพราะแนวกลิ่นให้ความรู้สึกเรียบง่ายแต่ไม่ธรรมดาจุดเด่น: เป็นน้ำหอมที่ได้แรงบันดาลใจในการทำมาจากกลิ่นสบู่ และน้ำที่เป็นตัวแทนของความสะอาดสดชื่น เพียงหยิบมาฉีดในวันว่างๆ แสนเรียบง่าย ก็ได้รับความรู้สึกกระปรี้กระเปร่าและมีชีวิตชีวากับกิจกรรมง่ายๆ ที่คุณชอบทำตอนอยู่บ้าน ราคา: ขนาด 60 ml. ราคา 1990 บาทสาวรักแสงแดดและกิจกรรมเอาต์ดอร์ คุณเหมาะกับน้ำหอม Issey Miyake We Say: เราชอบกลิ่นที่แสดงออกถึงความเป็นผู้หญิงของน้ำหอม LEau dIssey Eau de Toilette Summer จากแนวกลิ่นตระกูลผลไม้และดอกไม้ อาทิ เกรปฟรุต ลิ้นจี่ เสาวรส และฝรั่ง เมื่อผสานกลิ่นรวมกัน ให้ความรู้สึกสดชื่นแบบเขตร้อน ราวกับพร้อมออกไปลุยแสงแดดและสีสันจุดเด่น: นอกจากกลิ่นที่สดชื่นแล้ว เรายังชอบการออกแบบของ อาลิซ โอบัวร็อง (Alice Auboiron) ที่ใช้เทคนิคออกแบบตัวอักษรแบบที่เธอถนัดมาออกแบบขวดน้ำหอม ให้มีเอกลักษณ์งานศิลปะที่เรียบง่าย แต่ชัดเจน ราคา: ขนาด 100 ml. ราคา 2900 บาทPhoto: พิสูจน์อักษร: อ้างอิง:
น้ำหอม 5 จากแบรนด์ Jo Malone Ralph Lauren Davidoff Philosophy และ Issey Miyake ที่ใช้แล้วเหมือนอยู่ท่ามกลางสวนดอกไม้ ชายหาด ลำธาร และภูเขา